3.  การประกอบธุรกิจของแต่ละสายผลิตภัณฑ์

ธุรกิจพัฒนาอสังหาริมทรัพย์

3.1 ลักษณะผลิตภัณฑ์และบริการ

ธุรกิจและการดำเนินการของบริษัทฯ และบริษัทย่อย ประกอบด้วย

  3.1.1 จูเวลเลอรี่ เซ็นเตอร์ เป็นอาคารชุดสำนักงาน สูง 34 ชั้น มีพื้นที่ทั้งสิ้น 42,833.78
  ตารางเมตร เพื่อขายและให้เช่า อาคารเลขที่ 138 ถนนนเรศ แขวงสี่พระยา เขตบางรัก
  กรุงเทพมหานคร โดย ณ วันที่ 31 ธันวาคม 2551 บริษัทฯ ยังคงมีกรรมสิทธิ์ห้องชุดเพื่อขาย
  คิดเป็นพื้นที่ 12,145.64 ตารางเมตรหรือคิดเป็นร้อยละ 28.36 ของพื้นที่ทั้งหมด

  3.1.2 สุขาภิบาล 3 แมนชั่น อาคารชุดเพื่อการพักอาศัย สูง 19 ชั้น ประกอบด้วยห้องชุดจำนวน
  1,024 ห้องชุด ตั้งอยู่ที่อาคารเลขที่ 22/1 ถนนสุขาภิบาล 3 แขวงหัวหมาก เขตบางกะปิ
  กรุงเทพมหานคร โดย ณ วันที่ 31 ธันวาคม 2551 มีห้องชุดในนามบริษัทฯ จำนวน 2 ห้องชุด
  คิดเป็นพื้นที่ 119.21 ตร.ม.

  3.1.3 เดอะทรีโอ เชียงใหม่ (ชื่อเดิม “เชียงใหม่ วีไอพี ทาวเวอร์ “)
  อาคารชุดเพื่อการพาณิชย์ สูง 4 ชั้น มีห้องชุดในนามบริษัทจำนวน 4 ห้องชุด คิดเป็นพื้นที่ทั้งสิ้น
  890.88 ตารางเมตรตั้งอยู่ที่เลขที่ 188/1-2 และ188/5-6 หมู่ 1 ถนนห้วยแก้ว
  ตำบลช้างเผือก อำเภอเมือง จังหวัดเชียงใหม่

  3.1.4 ที่ดินบริเวณถนนวัชรพล ที่ดินอยู่ในระหว่างการพัฒนาเป็นบ้านเดี่ยวเพื่อการพักอาศัย 2 ชั้น
  จำนวน 270 หน่วย ประกอบด้วยที่ดินจำนวน 78-0-46 ไร่

  3.1.5 ที่ดินบริเวณถนนศรีนครินทร์ ที่ดินอยู่ระหว่างการพัฒนาเป็นบ้านเดี่ยวเพื่อการพักอาศัย 2
  ชั้น จำนวน 367 หน่วย ประกอบด้วยที่ดินจำนวน 99-3-97.8 ไร่

  3.1.6 ที่ดินและโรงงาน ตั้งอยู่ที่เลขที่ 1 หมู่ 5 ตำบลไม้งาม อำเภอเมือง จังหวัดตาก
  การดำเนินธุรกิจหยุดดำเนินการตั้งแต่ก่อนปีพ.ศ. 2543
  ส่วนเครื่องจักรของโรงงานดังกล่าวได้ขายไปตั้งแต่ปี พ.ศ.2545
  ดังนั้นขณะนี้โรงงานอยู่ระหว่างการขายหรือให้เช่า

2.  บทวิเคราะห์ตลาดอสังหาริมทรัพย์

  เศรษฐกิจโดยรวม

  ในปี 2551 เศรษฐกิจไทยขยายตัวร้อยละ 2.6 โดยชะลอตัวลงจากร้อยละ 4.9 ในปีก่อนหน้านี้
  เนื่องจากสภาวะถดถอยของเศรษฐกิจโลก รวมถึงความไม่แน่นอนทางการเมืองตลอดปีที่ผ่านมา
  อัตราเงินเฟ้อปรับตัวเพิ่มขึ้นจากร้อยละ 2.3 ในปี 2550 เป็นร้อยละ 5.5 ในปี 2551
  ราคาน้ำมันและอาหารปรับตัวเพิ่มขึ้นอย่างรวดเร็วในช่วงครึ่งปีแรก อย่างไรก็ดี
  ในช่วงครึ่งหลังของปี ราคาดังกล่าวปรับตัวลดลงอย่างต่อเนื่องตามราคาน้ำมันในตลาดโลก
  เนื่องจากการบริโภคชะลอตัวลง

  ในปี 2552 เศรษฐกิจไทยคาดว่าจะชะลอตัวลงที่ระดับ -1% ถึง 0%
  เนื่องจากผลกระทบของวิกฤตการณ์การเงินโลกที่มีต่อภาคการส่งออก
  การท่องเที่ยวและความเชื่อมั่นนักลงทุนที่ลดลงจะทวีขึ้น
  ส่วนความต้องการซื้อและการบริโภคในประเทศมีแนวโน้มอ่อนตัวลง อย่างไรก็ดี
  ภาครัฐบาลมีความพยายามที่จะกระตุ้นการเติบโตของเศรษฐกิจ โดยเฉพาะอย่างยิ่ง
  ภาคธุรกิจอสังหาริมทรัพย์ โดยการเร่งเบิกจ่ายโครงการสาธารณูปโภค
  ซึ่งน่าจะมีส่วนช่วยกระตุ้นเศรษฐกิจได้ในระยะต่อไป

ตลาดอสังหาริมทรัพย์

  บ้านจัดสรร

  ในช่วงปี 2551 จำนวนที่อยู่อาศัยที่จดทะเบียนเพิ่มในเขตกรุงเทพมหานครและปริมณฑลเท่ากับ
  79,500 หน่วย หรือเพิ่มขึ้นร้อยละ 7 เมื่อเทียบกับปีก่อน ซึ่งมีจำนวนเท่ากับ 74,271 หน่วย
  บ้านปลูกสร้างเอง บ้านจัดสรร และห้องชุดและอาคารสูงสำหรับพักอาศัยคิดเป็นสัดส่วนร้อยละ
  28, 34 และ 38 ตามลำดับ

  []

  ที่มา: ธนาคารแห่งประเทศไทย

  จำนวนที่อยู่อาศัยประเภทบ้านเดี่ยวคาดว่าจะลดลงเนื่องจากจำนวนใบอนุญาตจัดสรรบ้านเดี่ยวในปี
  2550 ปรับตัวลดลงร้อยละ 20 เทียบกับปีก่อนหน้า
  ในขณะที่จำนวนใบอนุญาตจัดสรรในส่วนของทาวน์เฮ้าส์และบ้านแฝดเพิ่มขึ้นร้อยละ 77 และ 27
  ตามลำดับ แต่เนื่องจากความสามารถในการซื้อของผู้บริโภคที่ลดลง
  นักพัฒนาอสังหาฯส่วนใหญ่จึงหันมาสร้างบ้านที่มีขนาดเล็กลง
  โดยจะเห็นได้จากการเพิ่มขึ้นของจำนวนทาวน์เฮ้าส์สร้างใหม่ และจำนวนบ้านเดี่ยวที่ปรับตัวลดลง

  ที่อยู่อาศัยประเภทแนวราบเติบโตค่อนข้างดีในปี 2551
  โดยเฉพาะอย่างยิ่งยอดขายของทาวน์เฮ้าส์ โดยเป็นผลมาจากมาตรการทางภาษีของรัฐบาล
  ซึ่งอาจจะกระตุ้นยอดขายได้ในช่วงต้นปี อย่างไรก็ดี
  กำลังซื้อที่ลดลงเนื่องจากความไม่แน่นอนทางเศรษฐกิจและการเมืองส่งผลกระทบอย่างรุนแรงต่อยอดขายโครงการที่อยู่อาศัยตลอดทั้งปีที่ผ่านมา

  อาคารชุด

  ในปี 2551 มีจำนวนอาคารชุดเปิดตัวเพิ่มขึ้นในย่านธุรกิจในกรุงเทพมหานครจาก 49,294
  หน่วยในปี 2550 เป็น 54,163 หน่วยในปี 2551 เพิ่มขึ้นคิดเป็นร้อยละ 10 หรือ 4,869 หน่วย
  สุขุมวิทยังคงเป็นพื้นที่ที่มีจำนวนอาคารชุดมากที่สุดในสัดส่วนร้อยละ 34 รองลงมา คือ สีลม/สาทร
  พระราม 3 บริเวณที่ติดแม่น้ำ ปทุมวัน และลุมพินีกลางในสัดส่วนร้อยละ 20, 17, 12, 9 และ
  8 ตามลำดับ

  []

  ที่มา: CBRE

  ราคาเฉลี่ยของอาคารชุดระดับกลางถึงสูงอยู่ที่ 155,801 บาทต่อตารางเมตรในช่วงไตรมาส 4
  ปี 2551 เพิ่มขึ้นร้อยละ 0.4 เมื่อเทียบกับไตรมาสก่อน หรืออัตราร้อยละ 14.3
  เมื่อเทียบกับปีก่อน

  อาคารชุดเปิดตัวจำนวนโครงการใหม่ลดลง ในขณะที่ราคายังคงปรับตัวขึ้น
  นักพัฒนาอสังหาริมทรัพย์ใช้หลายๆวิธีการในการควบคุมต้นทุนการก่อสร้าง
  รวมถึงการขายโครงการในจำนวนหน่วยที่น้อยลง

  ตลาดอาคารชุดในปี 2551 โดยรวมยังถือว่าเติบโตดี
  ท่ามกลางสถานการณ์เศรษฐกิจและการเมืองที่ไม่แน่นอนตลอดทั้งปี
  ยอดขายโครงการอาคารชุดเฉลี่ยในปี 2551 ยังคงเป็นไปได้ดีที่ประมาณร้อยละ 75
  ของจำนวนหน่วยที่ขายอยู่ในตลาด อย่างไรก็ดี วิกฤตการณ์การเงินโลก
  รวมถึงการอนุมัติสินเชื่อที่เข้มงวดของธนาคารพาณิชย์อาจส่งผลกระทบต่อยอดขายอาคารชุดได้ในอนาคต